**Kontrakt - halmleverance**

An værk – levering af halm til Sdr. Herreds Kraftvarmeværker, værket i Øster Assels

1. **Parterne**

*Leverandør:*

*Køber:*

**Sdr. Herreds Kraftvarmeværker a.m.b.a**

**Næssundvej 327, 7960 Karby**

**Tlf. 97 76 25 33**

**CVR. 16 96 46 38**

1. **Leveringsbetingelser og sted**

Sælger forpligter sig til at levere halm til Sdr. Herreds Kraftvarmeværker (værket i Øster Assels) fra den \_\_\_\_\_\_\_\_\_\_. Halmen køres ikke gennem byen ved levering. Sælger forpligter sig samtidig til at modtage halmaske der svarer til den mængde halm der leveres.

*Leveringadresse:*

**Halmværket Øster Assels:**

**Atletikvej 18, 7990 Øster Assels**

1. **Kontraktperiode**

Kontrakten omfatter levering af halm i perioden 1. juli 2023 til 30. juni 2026 (3 sæsoner). Sælger forpligter sig til at levere den omfattede leveringsmængde jævnt over leveringsperioden, eller ifølge aftale med driftsledelsen for kraftvarmeværket.

1. **Mængde, type, kvalitet og pris**

*4.1 Mængde*

Den aftalte leveringsmængde er for hver hele halmsæson ca. 500 ton halm (+ - 10 %). Sker der væsentlige ændringer i værkets behov for varmeproduktion har Sdr. Herreds Kraftvarmeværker krav på en genforhandling af leveringsmængden.

*4.2 Type*

Størrelse – Hesston-baller (H x b x l: ca. 1,3 x 1,2 x 2,4 (m))

Kornhalm - Halm fra rug, hvede, havre og triticale. Må ikke indeholde udlæg.

Rapshalm - Halm fra raps samt kornhalm.

*4.3 Kvalitet*

* Vandindholdet må maksimalt udgøre 16 %, overstiges dette maksimum modtages halmen ikke medmindre der laves særskilt aftale herom.
* Halmen skal være fra samme høstår som det leveres, medmindre det er tørt halm der er opbevaret i hus.
* Halmen skal være snittet.

*4.4 Pris*

Prisen er i aftaleperioden aftalt til \_\_\_\_\_\_ kr. pr. ton.

Ved levering direkte fra mark ydes der en rabat på 100 kr. pr. ton.

Da Sdr. Herreds Kraftvarmeværker kan vælge at indgå aftale med flere halmleverandører, vil der enten blive aftalt en fordeling ved høsten, eller også aftales det med én af leverandørerne at vedkommende leverer direkte fra mark.

Alle priser er ekskl. moms og frit leveret halmværket i Øster Assels.

1. **Misligholdelse**

*5.1*

Såfremt en af parterne misligholder sine forpligtelser i henhold til denne kontrakt, er den anden part berettiget til at ophæve kontrakten uden varsel samt gøre misligholdelsesbeføjelser gældende efter dansk rets almindelige regler herom.

*5.2*

Såfremt misligholdelsen ikke kan betegnes som væsentlig, er den anden part dog berettiget til at opsige kontrakten med et af denne part fastsat varsel. En sådan opsigelse fratager ikke den opsigende part dennes ret til at gøre misligholdelsesbeføjelser gældende efter dansk rets almindelige regler herom.

1. **Force majeure**

*6.1*

Parterne hæfter ikke for deres forpligtelser efter kontrakten, hvis der efter dennes indgåelse indtræder omstændigheder af force majeure karakter.

*6.2*

Som force majeure fra købers side forstås brand, samt længerevarende havari, begrænsning af varmeafsætning eller lignende på værket, der umuliggør halmens modtagelse og afbrænding.

*6.3*

Den part, der vil påberåbe sig force majeure, skal uden ubegrundet ophold skriftlig underrette den anden part om dens opståen og forventede ophør.

Hvidbjerg, den 2023

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Som halmleverandør Sdr. Herreds Kraftvarmeværker